Lektionsplan: Reformationens døre

**Lektionsplan**

|  |  |  |  |  |  |
| --- | --- | --- | --- | --- | --- |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  5 lektioner | Hvad er reformationen, hvornår finder reformationen sted, og hvem er Martin Luther? | Eleven kan gengive centrale begivenheder i kristendommens historie med særlig vægt på danske forhold.  Eleven kan identificere brud og kontinuitet i historien | Eleven kan   * udvælge og fortælle om vigtige begivenheder fra reformationen i Danmark. * kan diskutere, hvordan reformationen har ændret den danske kirke og danskernes måde at dyrke kristendommen på. | Introduktion til forløb om reformationen med fokus på Martin Luther. Mål for ugen introduceres.  Oplæg fra læreren om Luther og kirken  Der læses højt på klasse eller for sidemakker.  Eleverne skriver væsentlige begreber fra teksten ned.    de 95 teser præsenteres.  Klassen ser ’Fem skarpe om Martin Luther’.  Eleverne arbejder i teams om tidslinje med væsentlige nedslag i dansk historie i reformationen.  Eleverne skal finde information om Luther med hjælp fra CL struktur. (Se uddybning og præcisering af aktiviteter bilag 1) |  |
| 1  2 - 3 lektioner | Opsamling  Følgerne af reformationen i Danmark.  Væsentlige personer i reformationen. | Eleven kan opstille historiske scenarier for at få indsigt i samfundsforhold i fortiden  Eleven kan gengive centrale begivenheder i kristendommens historie med særlig vægt på danske forhold | Eleven kan fortælle om hvordan dagliglivet kunne have været under reformationen. | Eleverne arbejder i teams med repetitionsopgave og dagliglivet under reformationen  Diskussion samt oplæg fra læreren. Opsamling: Hvad ved I nu?  Brætspil om reformationen.  (for præcisering af aktiviteterne i modul 2 se bilag 1) |  |
| 3  3 – 5 lektioner | Læringsproduktet – udsmykning af dørene og Luthers 95 teser.  Filosofi | Eleven kan gengive centrale begivenheder i kristendommens historie med særlig vægt på danske forhold.  Eleven kan opstille historiske scenarier for at få indsigt i samfundsforhold i fortiden. | Eleven kan i billede og tekst fortælle hvad reformationen har betydet for samfundet i dag. | Eleverne finder tre nedslag fra Luthers teser.  Eleverne filosoferer over de tre udvalgte nedslag i Luthers teser.  Eleverne begynder på skitser og formulering af statements om reformationen til dørene. (dørene kan være konkrete fysiske dør, de kan laves og dekoreres elektronisk eller der kan laves modeller af dørene med papir og pap)  Elevernes statements skal skrives på de udsmykkede døre  Produktions lektioner. Eleverne går i gang med dørene, når de har fået godkendt deres skitse af læreren. |  |
| Modul 4 – 3 lektioner | Der fokuseres på:  Præsentation og evaluering af elevernes læring | Eleven kan på skrift og tale udtrykke sig nuanceret om grundlæggende tilværelsesspørgsmål i relation til den religiøse dimensions betydning.  Eleven kan opstille historiske scenarier for at få indsigt i samfundsforhold i fortiden | Eleven kan   * reflektere over temaet i sin tese * ud fra sine refleksioner udarbejde en skitse over tesens tema. * gennem arbejdet med sin tese udvælge materialer til at udsmykke en dør. | Færdiggørelse af projektet: Reformationens døre.  Fernisering (Præsentation) af dørene (inviter forældre, andre klasser eller andre til ferniseringen)  Evaluering  (for præcisering af aktiviteterne se bilag 1) |  |

# Forslag til:

## Undervisningsdifferentiering:

Inddragelsen af undervisningsmetoderne og øvelserne ’quiz og byt’, ’svar-bazar’ og ’walk and talk’ giver læreren mulighed for at tilrettelægge arbejdsgrupper ud fra forskellige faglige niveauer.

Teksterne fra Clio-online(se materialelisten) giver mulighed for, at elever kan få læst fagtekster om reformationen op. Clio online kræver abonnement og login.

## Evalueringsformer:

Kategorien ’Tegn på læring’ kan bruges til at vurdere hvor eleverne er ift. de overordnede mål for forløbet.

Derudover kan “brætspillet om reformationen”, som er en integreret del af undervisningsforløbet bruges til at vurdere elevernes tegn på læring idet læreren hører eleverne formulere sig omkring reformationen.

Forløbet afrundes med et læringsprodukt i form af udsmykning af 10 døre, delt mellem 10 grupper af elever. Disse døre vil give udtryk for elevernes tanker og refleksioner over livsanskuelser og grundlæggende tilværelsesspørgsmål, udsprunget af arbejdet med Luther og reformationen. Læreren og klassen kan vælge andre former for læringsprodukter, der på samme måde som dørene vil kunne vise elevernes refleksioner

## Bevægelse:

Forløbet rummer flere aktiviteter fra Cooperative Learning strukturen. Hvilket er fysiske aktiviteter hvor eleverne arbejder med bl.a. Quiz og Byt, walk and talk og SvarBazar. Derudover arbejder eleverne i teams som indimellem udføres på en gåtur rundt på skolen.

## Nærområdet som læringsrum:

Det vil være oplagt at indgå samarbejde med den lokale kirke og præst om projektet. Kirke og præst vil både kunne inddrages som inspiratorer og være med til at lave udstilling af døre og andre elevprodukter.

I det beskrevne undervisningsforløb kommer den åbne skole til udtryk ved, at eleverne skal producere 10 døre, som skal udstilles i Vejle by i efteråret 2017 i forbindelse med at Danmark fejrer 500-året for reformationen. I forbindelse med udstillingen af dørene i Vejle kan eleverne i efteråret 2017 komme ind til byen og se andre elever og kunstneres døre inspireret af reformationens 95 teser. Projektet med dørene i Vejle er blevet til i et samarbejde mellem kirker i Vejle, et antal skole i Vejle samt Historielab og læreruddannelsen i Jelling.

### Øvrige kommentar:

Forløbet er planlagt ud fra en struktur med tre sammenhængende lektioner i kristendomskundskab og historie pr. uge i 4 uger. Så mange sammenlagte lektioner i faget historie og kristendom er ikke altid en mulighed og derfor kan man med fordel gennemføre forløbet som en projektuge eller som projektdage.

**Bilag 1: Uddybning af undervisningsaktiviteter**

**Modul 1**

**Lektion 1**

Eleverne skriver tre spørgsmål/svar ned på en lap papir → CL struktur- Quiz og byt. . (Quiz og byt er en øvelse, hvor eleverne selv skriver et spørgsmål og svar ned på et stykke papir, herefter går klassen rundt blandt hinanden og stiller spørgsmålene og får svar (eller giver svaret hvis den anden ikke kan svaret) herefter bytter eleverne papir og går videre til en anden person og stiller det nye spørgsmål. Dette kan bruges som en lille opsummering på et oplag eller en læst tekst. I dette forløb stiller eleverne spørgsmål ud fra søgt materiale om Martin Luther, og idet hele klassen har søgt information om ham, kan de muligvis svare på spørgsmålene.

**2. Lektion**

Reformationens betydning:

1. Læs først teksten [Reformationen](http://www.clioonline.dk/historiefaget/mellemtrin/emner/historiske-temaer/historiekanon/reformationen/), og svar på følgende spørgsmål:

a  I hvilken tidsperiode foregik reformationen?

b  Hvad ved I ellers om denne periode?

2. Læs nu teksterne [Grevens Fejde](http://www.clioonline.dk/historiefaget/mellemtrin/emner/historiske-temaer/konge-kirke-og-tro/grevens-fejde/), [Christian 2.](http://www.clioonline.dk/historiefaget/mellemtrin/emner/personer/personer-i-renaessancen/christian-2/) og [Frederik 1.](http://www.clioonline.dk/historiefaget/mellemtrin/emner/personer/personer-i-renaessancen/frederik-1/) Hvorfor var de for og imod reformationen i Danmark?

Eleverne søger information omkring reformationen på nettet.

* Udvælge vigtige årstal
* Hvad betyder reformationen
* Hvad tænker I, når I har læst teksterne?

**3.** **Lektion**

Klassen ser ’5 skarpe om Martin Luther’. Eleverne skriver hver især tre spørgsmål til filmen med svar til Quiz og byt. Denne form for quiz og byt, er én hvor alle elever løbende i filmen stiller spørgsmål og svar, og derfor er der gode chancer for at alle elever kan svare efterfølgende Quiz’en bruges til opsummering af filmen og desuden som en brainbreak.

**Plenumspørgsmål:** hvordan er dagen gået? Hvad synes I der var spændende? Hvilke årstal kan I huske fra reformationen?

Eleverne introduceres til lektie til næste gang. Lektie: tekst om Martin Luther

**4- 5. Lektion**

Opsamling fra i går.

’Quiz og byt’ med jeres spørgsmål fra ”de fem skarpe”.

Læs teksten om Martin Luther og lav en tegning af ham, sådan som I forestiller jer, at han så ud. Rundt om tegningen skriver I med stikord, hvad han ville ændre ved den katolske kirke.

Walk and talk med jeres tegning.

Opsamling på ugen der gik. Hvad ved vi nu?

Mål for næste uge introduceres.

**Modul 2**

**6. Lektion**

Eleverne læser i team udleveret tekst om Reformationen som opsamling fra sidst.

Opsamling i plenum.

Eleverne arbejder ud fra følgende spørgsmål: Overvej, hvordan reformationen har påvirket jeres liv i nutidens Danmark? Forskelle - ligheder? Eleverne laver ovenstående besvarelser i teams og laves på planche så de kan præsenteres svarene for resten af klassen.

**Lektion 7.**

Diskussion samt oplæg fra læreren. Opsamling - Hvad ved vi nu.

Svar Bazar-leg (CL) ) I en svar-bazar leg, skriver læreren nogle spørgsmål ned i kolonner med en tom kolonne ved siden af, og efterfølgende går eleverne rundt blandt hinanden og stiller et selvvalgt spørgsmål fra opgaven, og får svaret af den anden elev, så har eleverne nye svar til den næste de møder. Jf Kegan og Stenlev i materialeoversigten.

1. Hvad var baggrunden for reformationen?

2. Hvem var de vigtigste personer i forhold til reformationen, og hvorfor/hvordan?

3. Hvordan kom tankerne om at ændre den katolske kirke fra Tyskland til Danmark

4. Hvad var baggrunden for reformationen i Danmark

5. Hvem gennemførte reformationen?

**Lektion 8.**

Brætspil om reformationen fra EMU

**Modul 4**

**Lektion 14-15-16.**

Eleverne sætter sig sammen i de forskellige grupper og snakker om deres skitse til døren (alle materialer skal være printet ud og klar til denne time).

Grupperne går i gang med dør-projektet.

Pause: Opsamling på de sidste 2 lektioner.

Eleverne arbejder videre med projektet.

Eleverne færdiggør deres projekt.

Eleverne evaluerer.